Huset er meget romslig i alle fellesområder og har et godt utstyrt kjøkken. Fra den luftige terrassen i andre etasje har man god utsikt over cruise-anløpene til Palma og bukten utenfor byen.
Gjester som ønsker å benytte huset i de varme sommermånedene skal være oppmerksomme på at det kun er soverommet i andre etasje som har air-conditioning. Det er også en air-conditioning som dekker stuen og spisestuen i første etasje, men soverommene på dette planet og i kjelleren har kun vifter tilgjengelig.
I kjelleren er det også en viss forekomst av små sukker-maur som vi gjerne skulle vært foruten.
Svømmebassenget er større enn vi forventet og et stort pluss, men vegetasjon over vannet fører til en del løv i bassenget som tetter igjen slukene og hindrer god sirkulasjon. Dessverre oppleves derfor vannet som mindre klart og tiltalende enn det burde være. Man skal også være oppmerksom på at strømmen av og til forsvinner når forbruket er stort. Det er ikke verre enn at man fikser det selv ved å skru hovedsikringen av og på, men kan oppleves som litt irriterende.
Som vert var Henrik svært imøtekommende på alle våre forespørsler i forkant av oppholdet, og han gav alltid raskt svar når vi kontaktet ham mens vi var der.